Pozdravljeni učenci 8. razreda.

Za vsa vprašanja, pojasnila … sem dosegljiva na sandra.hanzic@os-velikapolana.si

**2. teden**

1. **Ponovi kaj je opera, kdo sodeluje pri njenem nastanku** in vse o skladatelju **Giuseppe Verdiju**.V pomoč naj ti bodo zapiski v zvezku in delovni zvezek (DZ).

2. Delo v DZ na strani 69 in 70:

- **preberi** poglavje **Richard Wagner – začetnik glasbene drame**,

- v interaktivnem gradivu, ki ga najdeš na spletni strani [www.iRokus.si](http://www.iRokus.si) poslušaj glasbene posnetke in odgovori na vprašanja v DZ,

- prepiši v zvezek:

**RICHARD WAGNER**

Nemški skladatelj je svoje opere imenoval glasbene drame, ker je želel, da bi imele vse umetnosti enakovredno vlogo (glasbena, likovna, dramska in plesna umetnost). Uporabljal je tudi leitmotive oz. vodilne motive, ki označujejo določeno osebo, predmet, dogodek. Njegova najbolj znana dela so: tetralogija Nibelungov prstan, Lohengrin.

Poslušali smo:

- Ples Valkir iz glasbene drame Valkira,

- Poročna koračnica iz opere Lohengrin.

3. Delo v DZ na strani 72 in 73:

- **preberi** poglavje **Jacques Offenbach – mojster operete**,

- v interaktivnem gradivu, ki ga najdeš na spletni strani [www.iRokus.si](http://www.iRokus.si) poslušaj glasbene posnetke in odgovori na vprašanja v DZ,

- prepiši v zvezek:

**JACQUES OFFENBACH**

Francoski skladatelj je utemeljil opereto. Opereta je glasbeno-gledališko delo zabavnega značaja, kjer se izmenjujejo govorjeni dialogi, pevske, inštrumentalne in plesne točke.

Najbolj znan je po opereti Orfej v podzemlju in operi Hoffmannove pripovedke.

Poslušali smo:

- Barkarola iz opere Hoffmannove pripovedke,

- Kankan iz operete Orfej v podzemlju.

4. Poglej posnetek

<https://www.youtube.com/watch?v=T59EDTqqW0A>

5. Zapleši tudi ti ☺

<https://www.youtube.com/watch?v=KOfYjp6wZF8>

Uspešen boš, ko boš:

- pojasnil značilnosti opere in operete v obdobju romantike,

- doživljajsko poslušal odlomke iz Wagnerjevih in Offenbachovih skladb ter izrazil svoje doživljanje ob poslušanju.

**Dokaz vašega dela bodo rešene naloge v delovnem zvezku in zapis v zvezek.**

**POMEMBNO**

**Da bom vedela, da si naloge v DZ res reševal in učno snov prepisal v zvezek, jih poslikaj in pošlji na moj e-naslov** sandra.hanzic@os-velikapolana.si

Pošlji tudi slike od prejšnjega tedna.

Poslikaš lahko s pametnim telefonom, jaz pa ti bom podala povratno informacijo.

Napišite tudi, če potrebujete dodatno razlago ali imate težave pri dostopu do interaktivnega gradiva.